Copyright © Hugo Arthur Halvorsen

Det må ikke kopieres fra denne bok i strid med åndsverkloven eller avtale om kopiering inngått med KOPINOR, interesseorgan for rettighetshavere til åndsverk. Kopiering i strid med lov eller avtale kan medføre erstatningsansvar og inndragning, og kan straffes med bøter eller fengsel.

Alle henvendelser om rettigheter til denne bok stiles til:

Easyewrite AS, Lihagen 21, 3029 Drammen

1. opplag

ISBN: 978-82-94111-22-0 Trykt, heftet (myk perm/softcover)

ISBN: 978-82-94111-23-7 E-bok (ePub)

ISBN: 978-82-94111-24-4 Lydbok (digital)

Trykk: Scandinavnian books

www.indiemoon.no

Contents

Forord

DEL 1 Drapet i Bergen

Kapittel 1

Kapittel 2

Kapittel 3

Kapittel 4

Kapittel 5

Kapittel 6

Kapittel 7

Kapittel 8

Kapittel 9

Kapittel 10

Kapittel 11

Kapittel 12

Kapittel 13

Kapittel 14

Kapittel 15

Kapittel 16

Kapittel 17

Kapittel 18

Kapittel 19

Kapittel 20

Kapittel 21

Kapittel 22

DEL 2 Djeveldansen

Kapittel 23

Kapittel 24

Kapittel 25

Kapittel 26

Kapittel 27

Kapittel 28

Kapittel 29

Kapittel 30

Kapittel 31

Kapittel 32

Kapittel 33

Kapittel 34

Kapittel 35

Kapittel 36

Kapittel 37

Kapittel 38

Kapittel 39

Kapittel 40

Kapittel 41

Kapittel 42

Kapittel 43

Kapittel 44

Kapittel 45

Kapittel 46

Kapittel 47

Kapittel 48

Kapittel 49

Kapittel 50

Kapittel 51

Kapittel 52

Kapittel 53

Kapittel 54

Kapittel 55

Kapittel 56

Kapittel 57

Kapittel 58

Kapittel 59

Kapittel 60

Kapittel 61

Kapittel 62

Kapittel 63

Kapittel 64

DEL 3 Flukten tilbake til Norge

Kapittel 65

Kapittel 66

Kapittel 67

Kapittel 68

Kapittel 69

Kapittel 70

Kapittel 71

Kapittel 72

Kapittel 73

Kapittel 74

Kapittel 75

Kapittel 76

Kapittel 77

Kapittel 78

DEL 4 Janne og Rick møter sekten

Kapittel 79

Kapittel 80

Kapittel 81

Kapittel 82

Kapittel 83

Kapittel 84

Kapittel 85

Kapittel 86

Kapittel 87

Kapittel 88

Kapittel 89

Kapittel 90

Epilog

Forord

Manuset til «Hevn» er skrevet med bakgrunn i hvordan en enkelt hendelse i et menneskeliv, kan bli sjelsettende for resten av livet. Historien er også skrevet med henblikk på de psykiske lidelsene og traumene som mennesker kan bli utsatt for, og som i enkelte tilfeller kan få konsekvenser som varer livet ut.

Enkelte steder i manuset, som for eksempel Carolinestad og Carolinestad Hotell i Värmland, er oppdiktet, og det samme gjelder for Hotell Røtz i Bergen. Ellers er fortellingen lagt opp til at geografiske steder og sammenhenger skal være mest mulig realistiske og autentiske.

DEL 1

Drapet i Bergen

1

Bergen-, denne gamle, ærverdige Hansa by mellom de syv fjell.

Hotell Røtz

Herregud! Blod overalt!

Værelsespiken Eva Teigen blir lamslått av det groteske synet som møter henne, idet hun åpner døren til hotellrommet og oppdager den døde kvinnen som ligger på gulvet.

Den eime stanken av blod slår mot henne. Halsen til kvinnen er kuttet over. Det er blod på gulvet, blod på veggene, og blod på møblene.

Det svimler for øynene, og Eva må ta seg for idet hun faller ned i den grønne lenestolen. Hun kjenner kvalmen som stiger fra magen,- den velter seg oppover halsen, opp mot munnen.

-Det er like før hun må kaste opp.

I sengen i hjørnet av hotellrommet ligger en mann og sover tungt oppå dynen. Ved siden av ham ligger en blodig kniv. Blod har rent fra kniven ned på den hvite dynen og dryppet ned på det persiske teppet på gulvet.

En gatelykt kaster et gult, skimrende lys inn gjennom vinduet og ned på kvinnen. Blodet har størknet rundt halsen. Den sorte kjolen er avrevet slik at skuldrene og ryggen er bar.

Rick Blom våkner av skrikene til Eva og får så vidt med seg at hun stavrer ut døren. Samtidig blir han oppmerksom på den døde kvinnen.

I helvete – hva har skjedd?

Det dundrer i hodet og munnen kjennes som sandpapir. Han strever med å reise seg opp i sengen. Den gynger. Hotellrommet befinner seg liksom på et skip i opprørt sjø. Så faller han ned på puten igjen. Han gnir hendene hardt mot ansiktet og river seg i håret.

-Men uansett hvor hardt han prøver å våkne, blir han sugd ned gjennom en dyp, endeløs, mørk sjakt.

2

Restaurant Svanen i Bergen.

Kvelden før.

«Jeg går gjennom innspillene og utarbeider et nytt kontraktsforslag som jeg sender dere for kommentarer», sier Rick Blom til de andre møtedeltakerne. De befinner seg i et møterom som ligger ved siden av Restaurant Svanen.

Rick representerer firmaet «International Shipping Management», som har hovedkontor i New York. Han er nordmann, men har vært bosatt i USA i mange år.

Assad Amir, representanten for energiselskapet fra De forente arabiske emirater, løfter hånden i været som tegn på at han vil ha ordet.

«Det er svært viktig, Mr. Blom, at du omformulerer kapittelet som beskriver ansvarsforholdet mellom partene. Teksten slik den nå står skrevet, er helt uakseptabel!»

For å understreke budskapet setter araberen opp en alvorlig mine mot de andre deltakerne, før han fortsetter: «Vi har en estimert kontraktsverdi på 40 milliarder US Dollar, og vi har fortsatt elementer som det er knyttet stor risiko mot. Denne risikoen må ryddes av veien før vi kan signere kontrakten.»

«Jeg kan forsikre deg, Mr. Amir, at jeg vil se nøye på endringene som du har foreslått», svarer Rick og setter et fast blikk på Amir.

«Og artiklene om utslipp til miljøet må få en mye tydeligere formulering», sier Olav Beck, representanten for det norske energiselskapet. Beck er en middelaldrende mann med tynt, lyst hår, og et magert og alvorlig ansikt.

«Du har helt rett, Mr. Beck. Disse artiklene må få en tydeligere formulering.»

Og for å demonstrere at Rick anser møtet som ferdig, reiser han seg opp, retter på slipset og stiller seg bak stolen. Han passer på å få øyekontakt med hver av møtedeltakerne før han fortsetter:

«Mine herrer! Jeg er oppriktig glad for at vi endelig har kommet til enighet. Det har vært lange og harde forhandlinger. Men jeg er overbevist om at dette kommer til å bli et supert energi prosjekt, som flere millioner mennesker vil få nytte av.»

-Han går en runde rundt bordet. Tar dem alle i hånden, takker for møtet og ønsker dem vel hjem.

Mr. Amir trekker Rick til siden idet de andre er i ferd med å forlate møterommet.

«Mr. Blom. Jeg må få et par ord med deg på tomannshånd!»

Samtalen er over på to minutter. Idet han skal til å gå ut døren, sier han til Rick:

«Da regner jeg med at jeg har uttrykt meg tydelig, Mr. Blom!»

Han krummer de mørke, kraftige øyenbrynene, gir Rick et fast håndtrykk og forlater møterommet umiddelbart.

Rick går rett inn i baren som ligger ved siden av restauranten, for å samle tankene og fundere på hvordan han skal få spissformulert de siste innspillene til kontrakten.

Spesielt de som kom fra Mr. Amir for to minutter siden!

Dette må bli perfekt. Ekstremt viktig at araberne blir fornøyde, ellers ryker hele prosjektet!

Når han kommer inn i baren, registrerer han at den er nesten folketom. Møblene er holdt i en mørk mahogneyfarge, lyssettingen er dunkel.

Bak bardisken står en ung, kvinnelig, rødhåret barkeeper som holder på å sette glassene på plass. Kvinnen ser nøye på Rick. En høy og mørk dresskledd mann står innenfor bardisken ved siden av den rødhårete kvinnen. Mannen snakker dempet, men intenst til henne.

En annen kvinne som sitter sammen med en mann ved et bord lenger inne i baren, henvender seg til Rick når han nærmer seg. «Ser ut som at du er alene. Du har kanskje lyst til å holde oss med selskap?»

Rick stusser over invitasjonen fra kvinnen. Han tenker først å avslå forslaget hennes, men sier etter å ha tenkt seg om: «Ja, det vil jeg gjerne.»

«Travel dag?» spør mannen som sitter sammen med kvinnen.

«Det skal være visst! Jeg har nettopp avsluttet et møte som varte i over fem timer.»

«Da trenger du noe sterkt i glasset. Vi holder oss til gin og tonic. Er det OK for deg?»

«Utmerket», svarer Rick, «jeg må bare innom toalettet en tur først.»